cyanic-selkie/wikianc huggingface dataset:
Əyri körpü
18 kəmərli köprü 12 kəmərdən sonra sol tərəfə doğru əyilərək tikilmişdir. Körpünün niyə əyri olmasına dair müxtəlif məlumatlar olmasına baxmayaraq, dəqiq səbəbi bilinmir. Keçmişdə suların çox axması səbəbi ilə körpünün yarıdan sonra bir dalğaqıran vəzifəsi görərək suyun gücünün azalması və körpünün yıxılmağının qarşısını almaq üçün belə inşa edildiyini düşünülür.
Keynsdən sonra böyük iqtisadçılar
Keynsdən sonra böyük iqtisadçılar  — İngilis iqtisadi elm tarixçisi Mark Blauqun (1985) əsəri.
Məzmunu
Müəllif Con Meynard Keynsdən sonra iqtisadiyyata töhfə verən 100 ən məşhur iqtisadçı alimin həyat və yaradıcılığına dair kiçik və lokanik şəkildə yazılmış oçerklər şəklində izah edir. Hər bir oçerkdə iqtisadçının həyat və yaradıcılığının əsas mərhələləri haqqında məlumatlar vardır.
Kitab bioqrafik mənbə kimi istifadə olunur, ingilis dilində bir neçə dəfə çap olunmuş, başqa dillərə tərcümə edilmişdir.
Prespa gölü
Prespa — cənub-şərqi Avropada Albaniya, Yunanıstan və Makedoniya arasında bölünən iki şirin su gölünün adıdır. Ümumi səthinin sahəsinin 176.3 km²-i Makedoniya Respublikasına, 46.3 km²-i Albaniyaya və 36.4 km²-i Yunanıstana aiddir. Bunlar, 853 metr yüksəklikdəki Balkan yarımadasındakı ən yüksək tektonik göldür.
Böyük Prespa Gölü (Liqeni i Prespës,, Преспанско Езеро) Albaniya, Yunanıstan və Makedoniya arasında bölünmüşdür. Kiçik Prespa Gölü (Prespa e Vogël, ) yalnız Yunanıstan (138 km² drenaj sahəsi, 42.5 km² səth sahəsi) və Albaniya (51 km² drenaj sahəsi, 4.3 km² səth sahəsi) arasında bölünmüşdür.
Ərazi, Albaniya, Yunanıstan və Makedoniya Respublikasında olan üç Milli parka aiddir. Prespa gölləri ərazisindəki ən böyük yaşayış məntəqəsi Makedoniya Respublikasında olan Resen qəsəbəsidir. 2014-cü ildə Albaniya ilə Makedoniya arasındakı Ohri-Prespa Transsərhəd Qoruğu UNESCO-nun Dünya Biosfer Qoruğu Şəbəkəsinə əlavə edildi.
Tarixi
XX əsrdə Çar Samuyil, sərhədin Yunanıstan tərəfindəki Kiçik Prespa gölündəki Aqiyos Açilliyos adlı bir ada üzərində Müqəddəs Açilliyus qalasını və kilsəsini inşa etdi. Makedoniya tərəfindəki Böyük Prespa gölündəki ən böyük ada, Qolen Qrad və Zmiski Ostrov -dur. Digər ada Mal Qrad (Albaniyadakı kiçik bir qəsəbə), Müqəddəs Pyotra həsr olunmuş XIV əsrdən qalma dağılmış bir monastırın olduğu yerdir. Bu gün, hər iki ada da boşdur.
Böyük Prespa Gölü qərbdə yalnız təxminən 10 km-lik bir sahədə olan Ohri gölündən təxminən 150 metr uzaqlıqda olduğu üçün, sular Karstaki yeraltı kanallarından keçməkdə və Ohri Gölünə axan çayları bəsləyən bulaqlardan çıxmaqdadır.
Vəhşi Həyatı
Göldə yalnız 11 yerli balıq növü bilinir, ancaq bunların 9-u endemikdir: Prespa İnci Balığı ; Alburnus belvica ; Barbus prespensis ; Chondrostoma prespense ; Cobitis meridionalis ; Pelasgus prespensis ; Rutilus prespensis ; Salmo peristericus və Squalius prespensis
Yuri İliç
Yuri İliç Drujnikov (əsl adı Yuri İzrayileviç Alperoviç 17 aprel 1933, Moskva - 14 may 2008, Devis, Kaliforniya) — rus yazıçısı, ədəbiyyat tarixçisi, jurnalist, dissident.
Yuri İliç ədəbi yaradıcılığa 1960-cı illərdə başlayıb. "Moskovski komsomolets" qəzetində elm şöbəsinin müdiri olub. 1987-ci ildə əvvəlcə Avstriyaya, sonra ABŞ -a mühacirət etdi. Yuri İliç mühacirətdən əvvəl  əsasən  uşaq  yazıçısı  kimi  tanınırdı. 1989-cu ildən — Kaliforniya Universitetinin professoru, PEN klubunun "Sürgündə olan yazıçılar"  bölməsinin  sədri  vəzifəsində çalışıb. 1993-cü ildə Amerikanın "Zamanın məhbusu"  filmində  yazıçı  kimi  çəkilib.
Əsərləri on dörd dilə tərcümə edilmişdir. "Bir iynə ucunda mələklər" romanına görə (Moskva jurnalistləri haqqında, Praqa baharından sonra Moskva baharının yatırılması haqqında) Polşa Yazıçılar İttifaqının Dostoyevski mükafatına layiq görülüb.
Kitabları
Yuri İliç Drujnikov təxəllüsü ilə
Cümə məscidi (Qazax)
Cümə məscidi — Qazax şəhərində yerləşən məscid. Məscid Qazax şəhərinin mərkəzi küçəsinin yanında - Şəhidlər Xiyabanı küçəsində yerləşir. Onun qarşısında digər bir tarixi abidə - İsrafil ağa hamamı var. Cümə məscidinin inşasına 1899-ci ildə Kəsəmən kəndindən olan İsrafil ağa Kərbəlayevin təşəbbüsü ilə memar Müzəffər Hüseynovun layihəsi əsasında başlanılıb.
Memarlıq quruluşu
Məscidin iki uca minarəsinin üzərində onun Əhli-beyt aşiqi tərəfindən inşa edilməsinə bir imza var ki, Həzrət Əli vilayətinə sadiqliyi əks etdirən şəhadət yazılıb. Məscid həm interyer, həm eksteryer baxımdan zövqlə tikilib, bir növ Kərbəla şəhərində yerləşən İmam Huseynin pak hərəminin məscidinə bənzəyir. Qırmızı bişmiş kərpicdən ucaldılan məscid 17,2 m x 17,2 m ölçülü kvadrat quruluşlu zaldan ibarətdir. Sivri tağlar ilə yaranan səkkizbucaqlı formanın üzərində daxili diametri 13,4 m olan günbəz inşa edilmişdir. Məscidin ümumi hündürlüyü 15 m, divarların qalınlığı isə 1,9 m-dir. Məscidin giriş hissəsini baştağ bəzəyir. Baş fasadın hər iki tərəfindən qoşa minarələr ucalır.
Sovet hakimiyyəti dövründə məscid öz fəaliyyətini dayandırmışdır və yalnız 1990-cı ildən yenidən ibadət yeri kimi fəaliyyətə başlamışdır.
Qabi (futbolçu)
Qabiel Fenandes Areal "Atletiko Madrid"in yarımmüdafiəçisi. Qabieli biz Qabi kimi də tanıyıyır.
Vil (Sankt-Qallen)
Wil İsveçrədə Müqəddəs Gallen kantonunda Wahlkreisin paytaxtıdır. St. Gallen kantonun üçüncü böyük şəhəridir. 1984-cü ildə Wil memarlıq irsinin inkişafı və qorunması üçün Wakker mükafatına layiq görülmüşdür. thumb|left| Vilin tarixi mərkəzi
İqtisadiyyatı
2007-ci il tarixinə görə Wil, 2,87% işsizlik səviyyəsinə sahib olmuşdur. 2005-ci il tarixinə görə, əsas iqtisadi sektorda işləyən 82 nəfər və bu sektorda yerləşən təxminən 19 iş növü mövcuddur. 2454 nəfər orta sektorda işləyir və bu sektorda 177 iş növü mövcuddur. Üçüncü dərəcəli sektorda 934 müəssisə olmaqla 8025 nəfər işləyir.
2009-cu ilin oktyabr ayı etibarilə ortalama işsizlik nisbəti 4,7% təşkil edir.
Roman Pirs
Həyatı
Kaliforniyanın Barstov şəhərində anadan olub, böyümüş Roman Pirs, Brayn Okannerin uşaqlıq dostudur. Xarakter etibarı ilə o, zarafatcıldır (Forsaj 5-də çərənçi, boşboğaz adlandırılır), yumoristik olsa da, lazım gəldikdə sərt də olur.
Dostu Okanner polisə işə girəndə Roman ona daha az etibar etməyə başladı. Braynın işdən çıxardılmasından iki ay sonra Roman səkkiz oğurlanmış avtomobili saxladığı üçün həbs olundu. O vaxtdan bəri Roman Braynı xəbərdarlıq etməməkdə günahlandırsa da, Brayn dəfələrlə onun həbsindən xəbərsiz olduğunu söyləmişdi. Roman üç il həbs cəzasına məhkum edildikdən sonra sərbəst buraxılsa da, onun bir problemi var idi: evindən 100 metrdən çox məsafəyə çıxa bilməzdi (ona görə də treylerdə yaşayırdı). Brayn qaçaqmalçı Karter Veroneyi tutmaq üçün federallar tərəfindən işə götürüldükdə Brayn Romana Mayamidə görüşmək və əməliyyat müvəffəqiyyətli olduğu təqdirdə (Forsaj 2-də təsvir olunan bütün hadisələr) keçmiş cinayətlərinin hamısının silinməsini təklif edir.
Bundan sonra Roman Las Veqasa köçdü və sonra Forsaj 5-də Hernan Reyesi qarət edən pilot komandasının bir hissəsi olaraq yenidən seçilmişdir.
Maksim Matlakov
Maksim Sergeyeviç Matlakov (, 5 mart 1991, Leninqrad, Rusiya Sovet Federativ Sosialist Respublikası) Rusiya şahmatçısı, qrosmeyster (2010).
O, 2009-cu il Sankt-Peterburq Çempionatının qalibi adını qazanmışdır.
Matlakov 2012-ci il 13-cü Avropa Şəxsi Çempionatında taybreykdə 6-cı olaraq, 2013-cü il Dünya Kubokuna vəsiqə qazanmışdır. O, birinci raundda Niderland qrosmeysteri Jan Smeetsi məğlub etmiş, ikinci raund taybreykində isə Azərbaycanlı qrosmeyster Şəhriyar Məmmədyarova uduzmuşdur.
Matlakov 2009-cu il Gipslis xatirəsinə həsr olunmuş turnirin qalibi olmuşdur.
2013-cü ildə Sankt-Peterburqda Çiqorin xatirəsinə həsr olunmuş turnirdə 1-11-ci yerləri, 2014-cü il Moscow Open turnirində isə 1-4-cü yerləri bölüşdürmüşdür. Matlakov 2013-cü il Avropa Klub Kubokunda 5-ci lövhədə gümüş medal qazanaraq Sankt-Peterburq komandasını təmsil etmişdir.
Sankt-Qallen (kanton)
Sankt-Qallen — İsveçrədə yerləşən kantonlardan biridir.
Sırtçiçi xalçaları
Sırt çiçi — Quba-Şirvan xalçaçılıq məktəbinin Quba qrupuna aid olan Azərbaycan xalçaları.
Orta sahə kompozisiyası əsasən "Sırt-çiçi" elementləriylə doldurulub. Xalçanın eni və uzunu boyu təkrarlanan bu elementlər cərgələr əmələ gətirir. Köbə xətti "jaqa", "mədaxil", "zəncirə" kimi müxtəlif enə malik zolaqlardan ibarətir.
Təsnifat
Onlar Quba rayonunun xalçaçılıq mərkəzlərində istehsal olunsa da, ilk dəfə Sırt Çıçı kəndində istehsal olunub. Bəzi ekspertlər bunu sadəcə olaraq "Çiçi" adlandırırlar.
Bədii xüsusiyyətləri
Tünd göy fonlu belə xalçaların ara sahəsinin kompozisiyası "Xırdagül çiçi" xalçalarının ara sahəsinin kompozisiyasına bənzəsə də, fərqlər də mövcuddur. "Sırt çiçi" xalçalarında "Xırdagül çiçi" ilə müqayisədə uzlaşmaların məsafəsi daha kiçik, doldurucu elementlərin sayı isə azdır. Elementlərin formaları və ölçüləri fərqlidir. Bu xalçada "alçağyul" qarmaq elementi əsas hesab olunur. Xalça boyu və boyu təkrarlanan "Alçaqgülü" cərgələr təşkil edir. İkinci cərgədə bəzən səkkizguşəli ulduzlar ("çarx" —   "təkər" ) olur. Bu xalçaların haşiyə zolağı müxtəlif enli zolaqlardan, o cümlədən caq, mədaxil, zəncirə, kiçik və orta haşiyələrdən ibarətdir. Bütün haşiyənin mərkəzində yerləşən tünd yerlikli əsas (orta) haşiyə Quba qrupunun digər xalçalarında da qurulmuşdur. Bu haşiyənin yaxınlaşmaları əvvəldən axıra kimi asimmetrik şəkildə təsvir edilmişdir və onların mərkəzləri bir-birini maillik (sol və ya sağ) boyunca izləyir. Şərq xalçalarında bu tip haşiyələrə praktiki olaraq rast gəlinmir. Başın yanlarında, sol və sağ tərəflərdə iki kiçik haşiyə vardır ki, onlara "ulduz " deyilir. Çox vaxt bu iki haşiyənin solunda və sağında "mollabaşı" adlanan mədaxillər də olur.
Xalçanın ara sahəsinin fonu əksər hallarda tünd göy rəngdədir. Bəzən tünd qırmızı fonda, bəzən açıq mavi rəngli xalçalara rast gəlmək olar.
Texniki xüsusiyyətləri
"Sırt çiçi" xalçaları Quba-Şirvan məktəbinin ən yaxşı xalçaları hesab olunur.
Belə xalçaların ölçüləri 110x180-dən 135x200 sm-ə qədərdir, 20-ci əsrdə belə iri ölçülü xalçaların istehsalına başlanılıb. Bir kvadrat metr xalçada 160–300 min düyün var. Xovun hündürlüyü — 4–6 mm olur.
Seyidov
Seyidov — Azərbaycanlı soyadı.
Damcılı bulağı
Damcılı bulağı — Azərbaycanın Qazax ərazisində bulaq. Təbii çatlardan süzülən su damcılarına görə damcılı adlandırılmışdır. Ümumi hündürlüyü min metrə çatan nəhəng qayalardan süzülən saf və duru, buz kimi soyuq su damcı-damcı tökülür, aşağıdakı təbii ovucda yığılaraq bulaq olur.
Markşeyderiya
Markşeyderiya - dağ-mədən elmi və texnikasının sahəsi; Yer təkində və onun müvafiq sahələrinin səthində fəza-həndəsi ölçmələrin (markşeyder planalması) aparılması ilə məşğul olur və alınan nəticələr mədən və geoloji kəşfiyyat işləri zamanı tərtip edilən plan, xəritə və kəsilişlərdə əks etdirilir.
Aygün Həsənoğlu
Aygün Həsənoğlu - Azərbaycan yazıçısı, dramaturqu, publisisti
Həyatı
Aygün Həsənoğlu 27 sentyabr 1967-ci ildə Azərbaycan Respublikasının Qəbələ rayonunda anadan olmuşdur. Burada 2 saylı orta məktəbi bitirdikdən sonra Azərbaycan Dövlət Pedaqoji İnstitutunun filologiya fakültəsini bitirmişdir. 1989-1996-cı illərdə Qəbələ 2 saylı orta məktəbdə müəllim, 1996-2002-ci illərdə Dövlət Gənc Tamaşaçılar Teatrında ədəbi-dram hissə müdiri, 2002-2007-ci illərdə Azərbaycan Respublikası Əsir və itkin düşmüş, girov götürülmüş vətəndaşlarla əlaqədar Dövlət Komissiyasında referent (2004-cü ildən böyük referent) işləmişdir. 2007-ci ilin dekabrında yaradıcılıqla məşğul olmaq üçün öz ərizəsi ilə işdən ayrılmışdır. 2008-ci ildə "Azərbaycan əbəbiyyatında Şeyx Şamil" mövzusunda dissertasiya işini müdafiə edərək Filologiya üzrə fəlsəfə doktoru elmi dərəcəsini almışdır.
2009-cu ildə "Elmi Araşdırmalar" İctimai Birliyini qurmuş, "Ermənistan, əsir-girovları geri qaytar" təbliğat kampaniyasına başlamışdır.
2012-ci ildə Türkiyəyə yerləşmişdir. Hazırda Türkiyədə yaşayır.
Dramaturgiya, ssenari, nəsr yaradıcılığı, publisistika və elmi araşdırmalarla məşğul olur.
İctimai fəaliyyəti
Aygün Həsənoğlu, hələ orta məktəbdə oxuduğu dövrdən ictimai sahədə fəallığı ilə seçilmişdir. 6-cı sinifdə oxuyarkən sinif yoldaşları ilə birlikdə kimsəsizlərə kömək üçün tədbir keçirmişdir. Şagirdlər Qəbələ rayon mərkəzində iki kimsəsiz qadının evinə gedərək təmizlik aparmış, həyətini süpürmüş, suyunu və odununu daşımışlar. Bundan başqa tərtibçilərinin kim olduğunu bilinməyən "İti gözlər" adlı bir divar qəzeti buraxmışdır. Divar qəzetinə dərsdən qaçan, siqaret çəkən uşaqların gizlincə çəkilmiş fotoşəkilləri vurulmuşdu.
Qəbələ şəhər 2 saylı orta məktəbdə işləyərkən dram dərnəyi yaratmış və məktəbdə müxtəlif tədbirlər hazırlamışdır. 21 Azər inqilabına, Azərbaycan Cumhuriyyətinə, Nizami Gəncəviyə. M.Ə.Rəsulzadəyə Almas İldırıma həsr olunmuş tədbirlər böyük maraqla qarşılanmışdır. Dramaturq, şair və filosov Hüseyn Cavidin həyat və yaradıcılığına həsr olunmuş tədbirdə müxtəlif əsərlərindən göstərilmiş parçalar böyük böyük səs gətirmişdir.
20 Yanvar 1990-cı il qətliamının 40 mərasiminə qədər məhz Aygün Həsənoğlunun təklifi və təşkilatçılığı ilə Qəbələ 2 saylı məktəbin həyətində 20 Yanvar şəhidləri adına xatirə bulaq-abidəsi ucaldılmışdır.
1996-cı ildən Bakı şəhərinə köçərək yaradıcılıq və fəaliyyətini davam etdirən A.Həsənoğlu Azərbaycanda ilk qurulan ictimai təşkilatlardan birinin -1997-ci ildə yaradılmış Yeni Yazarlar və Sənətçilər Qurmunun qurucularından biri olmuşdur. Bu təşkilatda olarkən Bakı Kitab Bayramı, Müəlliflik Hüququ və digər səs gətirmiş tədbirlərin təşkilatçılarından biri olmuşdur. Daha sonra təşkilat sədri ilə fikir və əqidə ayrılığına görə bu təşkilatfdan uzaqlaşan Aygün Həsənoğlu şair Əkbər Qoşalının rəhbərliyi altında Dünya Gənc Türk Yazarlar Birliyinin qurucularından və əsas təşkilatçılarından olmuşdur. DGTYB xətti ilə keçirilmiş tədbirlərdə fəal iştirak etmişdir.
1997-ci ildə Azərbaycan Yazıçılar Birliyinə daxil olmuş, 2004-cü ildə AYB İdarə Heyətinin üzvlüyünə seçilmişdir.
2001-ci ildə yaradılmış Azərbaycan Gənclər Təşkilatları Milli Şurasının Əsir və itkin düşmüş, girov götürülmüş vətəndaşlarla əlaqədar Dövlət Komissiyası ilə Əlaqələndirici İşçi qrupunun üzvü seçilmişdir.
2009-cu ildə Beynəlxalq Elmi-Strateji Araşdırmalar İctimai Birliyini yaratmış, birlik "Elmi Araşdırmalar" İctimai Birliyi adı ilə qeydiyyata alınmışdır.
Türk dünyası və digər beynəlxalq tədbirlərdə iştirak edərkən Azərbaycan-Qarabağ həqiqətlərinin tanıdılması üçün durmadan çalışmışdır. 2004-cü ildə Ankara şəhərində Dünya Gənc Türk Yazarlar Birliyinin təşkilatçılığı ilə təşkil olunmuş Füzuli adına şeir yarışması tədbirində Ankara şəhər Keşiörən Bələdiyyə başqanı ilə görüşdə ona Xocalı soyqırımı haqqında material təqdim edərək Xocalı soyqırımının Türkiyə əleyhinə dünyada aparılan qondarma "Erməni soyqırımı" təbliğatına qarşı ciddi bir fakt olduğunu bildirmiş və Keçiörən bələdiyyəsinin Xocalı soyqırımını rəsmən tanımasını xahiş etmişdir. Qısa müddət sonra dünyada ilk dəfə olaraq Xocalı soyqırımı Ankara şəhər Keçiörən Bələdiyyəsi tərəfindən rəsmən tanınmışdır.
2012-ci ildə Türkiyə Respublikasının İstanbul şəhərinə yerləşmiş Aygün Həsənoğlu, 2016-cı ildə yaradılmış Türk Xalqları Konseyinin qurucularından olmuşdur. 2017-ci ildə Azərbaycan Təhsil və Mədəniyyət (Eğitim ve Kültür) Dərnəyini yaratmış, xeyli tədbirlər təşkil etmiş, İstanbulda yaşayan aztəminatlı azərbaycanlı ailələrə yardımlar təşkil etmiş, sənədələri tam olmadığı üçün qaçaq yaşayan azərbaycanlı uşaqların təhsil alması üçün məktəbə dəstək vermiş, məktəb bağlanmaq həddinə gəldikdə isə onu yenidən təşkil etmişdir. Azərbaycan və Türkiyə arasında əlaqələrin möhkəmləndirilməsi üçün əlindən gələni etmiş, Azərbaycan-Qarabağ həqiqətlərinin, Xocalı soyqırımının, Azərbaycan mədənyyyət və ədəbiyyatının tanıdılması üçün geniş fəaliyyət göstərmiş, 80-ə qədər konfrans və tədbirdə məruzə etmişdir. Eyni zamanda Türkiyənin TRT Haber, 7 gün, 24 Saat, ATV Haber. Bengü Türk, Kanal 34, Gala və digər televiziyalarda Qarabağ problemi, Xocalı soyqırımı haqqında çıxışlar etmişdir.
Yaradıcılığı
9 kitabı nəşr edilmiş, 70-dən artıq məqaləsi çap olunmuşdur. 2010-cu ildə ssenarisi əsasında "Girov uşaqlar" sənədli filmi çəkilmişdir. Hazırda Qarabağ atından bəhs edən "Həsrət" hekayəsi əsasında yazdığı ssenarisinin animasiya filminin çəkilişi üzərində iş gedir.
Azərbaycan tarixinin ən əhəmiyyətli dövrlərini qələmə almış A.Həsənoğlunun yaradıcılığında vətənpərvərlik və tarixi mövzularla birlikdə, milli-mənəvi dəyərlər, milli-tarixi simvollar da xüsusi yer tutur.
Uşaqlar üçün yazdığı pyeslər, nağıl və hekayələr vətənsevərlik duyğuları aşılamaqla bərabər, uşaqlara düzgün davranış modelləri təqdim edir, onların psixoloji, mənəvi tərbiyəsinə təsir edən, onları istiqamətləndirən və dünyagörüşünü inkişaf etdirən ədəbi nümunələrdir.
Türkan Akyol
Türkan Akyol — Professor (1969), Türk siyasətçi, Türkiyənin ilk qadın naziri (1971).
Həyatı
Türkan Akyol 1928-ci ildə İstanbulda anadan olub. Orta təhsilini Erenköy Qız Məktəbində almışdır (1947). Ankara Universitetinin Tibb fakültəsini bitirmişdir. Ankara Universitetində rektor vəzifəsində çalışmışdır (1980).
1993-cü ildə Tansu Çillərin qurduğu 50-ci hökumətdə DYP-SHP koalisiyasından SHP millət vəkili olub.
Bursada 16 yanvar 1995-ci il tarixində səhiyyə nazirliyinə bağlı olaraq açılan döş xəstəlikləri xəstəxanasına keçmiş səhiyyə naziri Türkan Akyol Döş Xəstəlikləri Xəstəxanası adı verilmişdir.
Ailəsi
Evlidir, iki uşaq anasıdır.
Juninyo (futbolçu, 1996)
Juninyo — Braziliyalı peşəkar futbolçu. Azərbaycanın "Qarabağ" klubunda çıxış edir. Əsasən, hücumçu və hücuma meyilli yarımmüdafiəçi kimi çıxış edir.
Adam Riçard Yates
Yetkinlik dövrü və həvəskar karyera
Ataları Con avtomobil idarə edərkən toqquşma nəticəsində Adam və Simon yaralandıqdan sonra velosiped sürməyə başladılar — sağalma müddətində əkizləri Mançester Velodromuna aparılaraq velosiped klubu Bury Clarion tərəfindən idarə olunan seansları izlədilər. Hər iki qardaş tezliklə Bury Clarion komandası üçün yolda və Eastlands Velo trekində sürməyə başladılar. Simon Britaniya Velosiped İdmanı Olimpiya Akademiyası proqramı üçün seçildiyi halda, Adam Deyv Rayner Fondunun maliyyə yardımı ilə yol yarışı karyerasını Fransada davam etdirdi. Yates Böyük Britaniya millisini təmsil edərkən 2013-cü il Tour de l'Avenir-in ümumi təsnifatında ispaniyalı atlı Rubén Fernándezdən sonra cəmi 55 saniyə ilə ikinci olub.
2014
Fransız həvəskar CC Etupes komandası ilə uğurlu bir mövsüm keçirərək, 2014-cü ildə qardaşı ilə birlikdə Avstraliyanın UCI Dünya Turu komandası Orica–GreenEDGE-ə qoşuldu. Argentinada keçirilən ilk peşəkar yarışında, Tur de San Luis yarışında Yates ümumi hesabda on birinci, gənc atlıların təsnifatında birinci oldu. Yeytsin yüksək nəticələri 2014-cü il aprelin sonu və may ayının əvvəllərində Türkiyə Turunda əldə edildi. O, qardaşı ilə birlikdə ümumi təsnifat üçün komandanın qorunan atlılarından biri idi. Yeyts daha sonra Kaliforniya Turunda yarışdı.2-ci mərhələdə, Folsom ətrafında 20 kilometr (12 mil) fərdi vaxt sınağında Bradley Wiggins (Team Sky) tərəfindən yolda keçildikdən sonra o, Diablo dağında başa çatan 3-cü mərhələdə dördüncü, 6-cı mərhələdə dördüncü oldu. Yeyts ümumi təsnifatda qalib Uigginsdən 2 dəqiqə 14 saniyə geri qalaraq, ümumi hesabda beşinci oldu. Yeyts UCI Dünya Turu yarışını ümumi hesabda altıncı sırada tamamladı.
2015
O, 2015-ci il Tour de France yarışının start siyahısında yer alıb. O, Mûr-de-Bretagne-də başa çatan 8-ci mərhələdə yeddinci, Pireneydəki Col de la Pierre St Martin-də başa çatan ilk dağ mərhələsində isə 10-cu mərhələdə yeddinci oldu. 1 avqust 2015-ci ildə BMC Racing Team-in lideri Qreq Van Avermaet yarış motosikleti ilə qəzaya uğrayaraq və kovalayanları tutaraq son dırmaşmağa hücum etdikdən sonra San Sebastian Klassikasında qalib gələrək bu günə qədərki ən böyük qələbəsini qazandı. Van Avermaetin qəzaya uğramasından sonra yaranan çaşqınlıqda Yeyts qalib gəldiyini dərk etmədi, ona görə də finiş xəttini keçərkən əvvəlcə qeyd etmədi.
2016
Andorre Arcalis-də yarışın ilk dağ zirvəsi olan 9-cu mərhələdə Yeyts Chris Froome (Team Sky), Nairo Quintana (Movistar Team), Richie Porte (BMC Racing) daxil olmaqla seçilmiş QC iddiaçılarına rəhbərlik edərək onuncu oldu. Yeyts Turu 4-cü yerdə Nairo Kintananın podium yerindən 21 saniyə geridə tamamladı. Buna baxmayaraq, Yeyts ağ formanı Louis Meintjesdən (Lampre-Merida) 2 dəqiqə qabaqladı.
2017–2018
O, 2017-ci il Giro d'İtalia yarışının start siyahısında ilkin mərhələdə qəzaya uğradıqdan sonra 9-cu yeri tutmuşdu. O, son mərhələdə vaxt sınağı zamanı Bob Jungels tərəfindən gənc atlıların təsnifatından az fərqlə kənarda qaldı.
2019–2020
COVID-19 zamanı qısaldılmış 2020 velosiped mövsümü ərzində onun ən mühüm nəticəsi Tur de Fransda oldu və burada o, ümumi hesabda 9-cu yeri tutdu. Onun yarış lideri olduğu bildirildikdən sonra dedi ki, "Heç kim formanı belə götürmək istəmir. Formanı müdafiə etmək üçün hər şeyi verəcəm", o bunu dörd mərhələdə etdi.
İneos Grenadiers
2020-ci ilin avqustunda Yates Ineos Grenadiers ilə 2021 mövsümündən etibarən iki illik müqavilə imzaladı. 2021 mövsümünün əvvəlində o, BƏƏ Turunda 2-ci yeri tutdu və sonra 2021 Volta Katalunya yarışını qazandı. O, "Tour de France" yarışında iştirak etməyib, lakin 2020-ci ildə Tokioda keçirilən "Yay Olimpiya Oyunları" nda yarışıb və burada yol yarışında ilk onluğu qazanıb. Oyunlardan sonra o, 2021-ci il Vuelta a España-ya minib və burada dördüncü olub, 2016-cı il Turundakı çıxışı ilə yanaşı Grand Tour-da birgə ən yaxşı finişi olub. Mövsümü başa vurduqdan sonra o, növbəti ay Barselona marafonunda kursu 2:58:44-də başa vurdu.
UAE Team Emirates
Yeyts 2023-cü ildə BƏƏ Əmirlikləri komandasına girir və iyul ayında 2023-cü il Tour de France yarışında komanda yoldaşı Tadej Poqaçardan bir pillə geriləyərək üçüncü yeri tutdu.
2013
2-ci Ümumi Tur de l'Avenir 2-ci Qran Pri de Soultz-sous-Forets 3-cü Ümumi Tur de Franche-Comté Mərhələ 3 8-ci Paris-Troyes
2014
1-ci Ümumi Türkiyə Turu Mərhələ 6 1-ci Gənc atlı təsnifatı, Tour de San Luis Kaliforniyanın 5-ci Ümumi Turu 5-ci Giro di Toscana 6-cı Ümumi Kriterium du Dauphiné
2015
1-ci Klassika de San Sebastian Albertanın 2-ci Ümumi Turu 1-ci Gənc atlıların təsnifatı 2-ci Qran Pri de Montreal Velosipedçi 9-cu Ümumilikdə Tirreno-Adriatiko
2016
4-cü Ümumi Tur de France 1-ci Gənc atlıların təsnifatı 4-cü Ümumi Tur de Yorkshire 6-cı La Drom Classic 7-ci Ümumi Kriterium du Dauphiné 7-ci Klassik Sud-Arderche
2017
2-ci Milano-Torino 4-cü ümumi Volta və Katalunya 5-ci Ümumi Tur de Pologne 8-ci Lyej-Bastogne-Lyej 9-cu Ümumi Giro d'Italia Mərhələ 18–20-dən sonra keçirilir
2018
2-ci Ümumi Kriterium du Dauphiné 1-ci mərhələ 7 Kaliforniyanın 4-cü Ümumi Turu 4-cü Ümumi Volta a la Comunitat Valenciana 5-ci Ümumilikdə Tirreno-Adriatiko 1-ci mərhələ 5
2019
1-ci Ümumi CRO Yarışı dağların təsnifatı 1-ci Mərhələ 5 2-ci Ümumi Volta və Katalonya 1-ci Mərhələ 3 2-ci Ümumilikdə Tirreno-Adriatiko 1-ci Mərhələ 1 (TTT) 3-cü Milano-Torino 4-cü Lyej-Bastogne-Lyej Bask Ölkəsinin 5-ci Ümumi Turu 1-ci dağların təsnifatı 1-ci Mərhələ 6 5-ci Ümumi Vuelta və Andalusiya 8-ci Ümumi Volta a la Comunitat Valenciana 1-ci Mərhələ 4
2020
1-ci Ümumi BƏƏ Turu 1-ci Mərhələ 3 9-cu Ümumi Tur de France Mərhələ 5-dən sonra keçirilir
2022
1-ci Ümumi Deutschland Turu 1-ci Mərhələ 3 2-ci Ümumi BƏƏ Turu 4-cü Ümumilikdə Paris-Nitsa 4-cü Qran Pri Velosipedçi de Montreal 6-cı Tre Valli Varesine Kvebekdə 7-ci Velosipedçi Qran Pri 9-cu Ümumi Tur de France 10-cu Giro di Lombardia
Defoliasiya
Ümumi məlumat
Defoliasiya defoliantlar vasitəsilə aparılır. Bu zaman bitkidə yarpaqların qocalmasına oxşar proseslər gedir. 1-3 qozası açılmış pambıq koluna defoliantlar çiləndikdə yarpaqlar tökülür və açılmamış qozalar sürətlə açmağa başlayır. Dekorativ bitkiləri və meyvə bitkilərini defoliasiası da yaxşı nəticə verir.
Mavi göl (film, 1980)
Mavi göl (ing. — The blue lagoon) — 1980-cı il istehsalı romantik-dram janrında amerikan filmi. Film Cənubi Sakit okeanda tropik bir adada yaşamaq məcburiyyətində qalan iki balaca uşaq haqqındadır. Toplumun rəhbərliyi və məhdudiyyətləri olmadan yetkinliyə çatıb bir-birlərinə aşiq olurlar. Filmdə böyük ölçüdə cinsi məzmun var.
Məzmun
Film Sakit okeanın şimalındakı bir adada kimsəsiz qalan iki yeniyetmənin uşaqlıqdan yeniyetməlik dövrünə keçidini və bir-birlərinə aşiq olmasından bəhs edir. Film eşq və macəradan əlavə bu iki yeniyetmənin fiziki və mənəvi inkişafına diqqət yetirir.
Sevimli Raca (film, 1972)
Sevimli Raca (hind: राजा जानी, Urdu بادشاہ جانی‎, Rom: Raca Jani) — rejissor Mohan Seqal tərəfindən çəkilmiş və 1972-ci ildə ekranlara çıxmış hind filmidir. Dharmendra və Hema Malininin birgə çəkildikləri beşinci filmdir. Film Hindistanda ilin ən çox gəlir gətirən filmlərindən biri olmuşdur. 1983-cü ildə Rajnikanth və Sridevinin baş rollarında rol aldığı Adutha Varisu adı ilə Tamil dilində yenidən çəkilmişdir.
Film 1981-ci ilin yanvarında sovet kinoteatrlarında nümayiş etdirilmişdir və 978 nüsxə ilə 40 milyon insan tərəfindən izlənilmiş və bu nəticə ilə xarici filmlər arasında tamaşaçı sayına görə 46-cı yeri, hind filmləri arasında isə 12-ci yeri əldə etmişdir.
Süjet xətti
Bu dəhşətli hadisə 12 il bundan öncə baş verib. Müqəddəs yerlərə gedən yolda knyazlığı idarə edən ailənin qan düşməni vəliəhd şahzadənin valideynlərini qətlə yetirir. Şahzadənin o zaman yeddi yaşı var idi. Qatil qızı qaçırmağa və öldürməyə çalışsada, mühafizəçilərin gülləsinə tuş gələrək ağır yaralanır. Vəliəhd isə hər kəsin gözü qarşısında çoşan dağ çayına düşür... İllər keçir, itmiş şahzadə haqqında xəbər gözləyir. Yaşlı knyaginya isə sevimli nəvəsinin sağ olduğuna inanır. Baş nazir bu vəziyyətdən sui-istifadə edərək dövlət xəzinəsini ələ keçirmək niyyətindədir. Bu məqsədlə itmiş şahzadəyə çox bənzəyən küçə rəqqasəsini həqiqi vəliəhd kimi təqdim etməyə çalışır...
Elnur Dadiyev
Dadıyev Elnur Cəlal oğlu — Azərbaycan Silahlı Qüvvələrinin əsgəri, Vətən müharibəsinin şəhidi.
Həyatı
Dadıyev Elnur Cəlal oğlu 6 mart, 1998 ci ildə Lerik rayonunun Buruq kəndində anadan olub. 2005-2011 ci illərdə 94 nömrəli, 2011 -2013 cü illərdə isə Sabunçu rayonu, Balaxanı qəsəbəsinin 69saylı məktəbdə oxuyub. Məktəbi bitirən kimi 14 saylı Bakı Peşə Liseyinə daxil olub, 2016 cı ildə oranı bitirib.
Hərbi xidmətləri
2016-cı il avqustun 14-də həqiqi hərbi xidmətə çağırılıb. Hərbi xidmətdə qranatamyod atıcısı vəzifəsini daşıyıb. 2018 ci ildə hərbi xidmətini başa vurub.
İkinci Qarabağ müharibəsində iştirakı
Elnur Dadıyev Vətən müharibəsi başlayan kimi könüllü ordu sıralarına yazılmışdır. 21 sentyabr 2020-ci il tarixində müharibəyə qoşulmuşdur və Azərbaycanın illər boyu düşmən əlində olan torpaqlarını azad etmək uğrunda gedən döyüşlərdə vuruşmuşdur. Elnur Dadıyev 28 oktyabır 2020-ci ildə Füzuli istiqamətində gedən döyüşlərdə qəhrəmancasına həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Dadıyev Elnur ölümündən sonra "Vətən uğrunda" medalı ilə təltif edilmişdir.
Maaş
Maaş — işçinin ixtisasına, yerinə yetirilən işin mürəkkəbliyinə, miqdarına, keyfiyyətinə və şərtlərinə, habelə kompensasiya və həvəsləndirmə ödənişlərinə görə iş haqqı; işçinin əməyi müqabilində aldığı pul təzminatı.
Təsviri
Əmək haqqı (işçinin əmək haqqı) — işçinin ixtisasına, yerinə yetirilən işin mürəkkəbliyinə, miqdarına, keyfiyyətinə və şərtlərinə, habelə kompensasiya ödənişlərinə (kompensasiya xarakterli əlavə ödənişlər və müavinətlər, o cümlədən normadan kənara çıxan şəraitdə işləməyindən asılı olaraq iş üçün ödənişdir), xüsusi iqlim şəraitində və radioaktiv çirklənməyə məruz qalan ərazilərdə işləmək və digər kompensasiya ödənişləri) və təşviq ödənişləri (əlavə ödənişlər və təşviq ödəmələri, mükafatlar və digər təşviq ödəmələri).
Əmək haqqının digər tərifləri:
istehsal prosesində iştirak edən əmək ehtiyatlarının qiyməti. pul şəklində ifadə olunan ümumi sosial məhsulun xərclənən əməyin miqdarı və keyfiyyətinə uyğun olaraq işçilərin şəxsi istehlakına daxil olan bir hissəsi. müəssisə işçilərinin əməyinin ödənilməsinə yönəldilmiş məhsul istehsalı və satışı xərclərinin bir hissəsi.
Əmək haqqının növləri
Nominal — işçinin əmək haqqı şəklində aldığı nominal miqdarda pul məbləği.
Nominal əmək haqqına aşağıdakılar daxildir:
Real — nominal əmək haqqı ilə satın alına bilən mal və xidmətlərin miqdarıdır; real əmək haqqı nominal əmək haqqının "alıcılıq qabiliyyəti" dir. Real əmək haqqı nominal əmək haqqından və alınan malların və xidmətlərin qiymətlərindən asılıdır.
Müəyyən müddət ərzində real əmək haqqındakı dəyişikliyi təyin etməyə imkan verən bir göstərici real əmək haqqı indeksidir. Real əmək haqqı indeksi nominal əmək haqqı indeksinin istehlakçı qiymətləri indeksinə nisbəti olaraq hesablanır. Məsələn, nominal əmək haqqı əvvəlki ilə nisbətən 100% olaraq alındıqda 10% artdısa, bu nominal əmək haqqı indeksinin 110% olacağı deməkdir. Sonra, illik 107% istehlakçı qiymət indeksi ilə, real əmək haqqı indeksi təxminən 102,8% olacaqdır. Bu o deməkdir ki, bu il nominal əmək haqqının alıcılıq qabiliyyəti baza olaraq götürülən bir əvvəlki ilin 102,8% -i olmuşdur.
Qiymətlərin orta dərəcədə artması ilə real əmək haqqındakı faiz dəyişikliyi, nominal əmək haqqındakı faiz dəyişikliyindən qiymət səviyyəsindəki faiz dəyişikliyi çıxarılaraq təxminən təyin edilə bilər. Beləliklə, qiymət səviyyəsində 7% artımla nominal əmək haqqının 10% artması real əmək haqqında 3% artım verir. Nominal və real əmək haqqı mütləq eyni istiqamətdə hərəkət etmir. Məsələn, əmtəə qiymətləri nominal əmək haqqından daha sürətli artarsa, nominal əmək haqqı arta bilər və eyni zamanda real əmək haqqı azalır.
Motivasiyalı
Əmək motivasiyasına əsaslanaraq — fərdi və xarici amillərin köməyi ilə bir insanı müəyyən bir fəaliyyətə həvəsləndirmə prosesində:
Stimullaşdırıcı
Əmək haqqının stimullaşdırıcı funksiyası şirkət rəhbərliyi baxımından vacibdir: işçini aktiv olmağa, gəlirləri maksimuma çatdırmağa və əmək səmərəliliyini artırmağa təşviq etmək lazımdır. Bu məqsədə hər birinin qazandığı əməyin nəticələrindən asılı olaraq qazanc miqdarının müəyyənləşdirilməsi xidmət edir. Ödənişin işçilərin şəxsi əmək səylərindən ayrılması əmək haqqının əmək əsaslarını zədələyir, əmək haqqının stimullaşdırıcı funksiyasının zəifləməsinə, istehlakçı funksiyasına çevrilməsinə gətirib çıxarır və insanın təşəbbüskarlığını və əmək səylərini söndürür.
Statuslu
thumb|2000-ci ildə "Novy Mir" tikmə fabrikində əmək haqqı Əmək haqqının status funksiyası əmək haqqının ölçüsü ilə müəyyən edilmiş statusun işçinin əmək vəziyyətinə uyğunluğunu nəzərdə tutur. "Status" dedikdə insanın müəyyən bir sosial münasibətlər və əlaqələr sistemindəki mövqeyi nəzərdə tutulur. Əmək statusu, verilmiş bir işçinin digər işçilərə nisbətən həm şaquli, həm də üfüqi yeridir. Beləliklə, əmək haqqının miqdarı bu statusun əsas göstəricilərindən biridir və onun öz əmək səyləri ilə müqayisə edilməsi, əmək haqqının ədalətliliyini qiymətləndirməyə imkan verir. Bu, kollektiv müqavilədə (müqavilələrdə) əks olunmalı olan müəssisənin xüsusiyyətləri nəzərə alınmaqla ayrı-ayrı qrupların, kadr kateqoriyasının əmək haqqı meyarları sisteminin açıq şəkildə işlənməsi (işçi heyəti ilə məcburi müzakirə ilə) tələb olunur. Məsələn, inkişaf etmiş kapitalist ölkələrində geniş yayılmış üç mərhələli prinsipi tətbiq edə bilərsiniz:
Əmək haqqının ədalətliliyinin pozulması aşağıdakı nəticələrlə doludur: işçi tərəfindən minimum səy; işə maraq itkisi; əlavə gəlir axtarışı; oğurluq; məkr; işdən çıxarma.
Əsas problem işdə şirkətin uğurlu fəaliyyəti üçün zəruri olan kollektivizmin və əmək haqqındakı fərdiliyin ən uyğun birləşməsini tapmaqdır.
Status funksiyası, ilk növbədə, işçilərin özləri üçün, müvafiq peşə işçilərinin digər firmalardakı əmək haqqlarına olan tələbləri səviyyəsində və kadrların maddi rifah səviyyəsinin daha yüksək səviyyəyə yönəldilməsində vacibdir. Bu funksiyanı həyata keçirmək üçün müvafiq əmək səmərəliliyində və bütövlükdə şirkətin fəaliyyətində təcəssüm etdirilən maddi bazaya ehtiyac vardır.
Ödəmə sistemləri
Üç əmək haqqı ödəmə sistemi vardır:
Tarifi əmək haqqı sistemi
Tarif sistemi bir sıra standartlardır — köməyi ilə müxtəlif kateqoriyalı işçilərin əmək haqlarının fərqləndirilməsi aşağıdakılardan asılı olaraq həyata keçirilir: görülən işin mürəkkəbliyi, iş şəraiti, təbii və iqlim şəraiti, əmək intensivliyi, əməyin təbiəti.
Tarif sisteminin formaları bunlardır: faiz dərəcəsi və zamana əsaslanan. Aralarındakı əsas fərq, əmək xərclərinin uçotunun əsas metodudur: hissə-hissə ilə — müvafiq keyfiyyətdə istehsal olunmuş məhsulların miqdarının və ya yerinə yetirilən əməliyyatların sayının, vaxta əsaslanan mühasibat uçotu ilə - işlənmiş vaxtın uçotunun aparılması.
Ödəmə forması
Vaxtamuzd əmək haqqı — əməyin nəticəsinin göstəricilərinin sayını düzəltmək və istehsal dərəcələrini və vaxtını təyin edərək normallaşdırmaq üçün real bir fürsət olduğu hallarda istifadə olunur.
Vaxtamuzd əmək haqqının ən geniş yayılmış sistemləri aşağı­da­kılardır:
Vaxtamuzd əmək haqqı — bununla birlikdə işçilərin əmək haqqı, tələb olunan keyfiyyətlər nəzərə alınmaqla müəyyən edilmiş sabit faiz dərəcələrinə əsaslanaraq istehsal etdikləri məhsulların sayı və görülən işlərlə birbaşa nisbətdə artır. Bu ödəmə forması üçün qazanc aşağıdakı kimi hesablanır:
Ule Qunnar Sulşer
Ule Qunnar Sulşer — Norveçli keçmiş peşəkar futbolçu. Hal hazırda futbol məşqçisi. Karyerası ərzində hücumçu kimi çıxış edib.
Karyera
İngiltərəyə gəlməzdən əvvəl Norveçin "Klausenengen" və "Molde" klublarında oynamışdır. 1996-cı ildə 1.5 milyon funt-sterlinq qarşılığında "Mançester Yunayted"ə transfer olmuşdur. "Körpə üzlü qatil" ləqəbi ilə tanınan futbolçu bu klubun heyətində 366 oyuna çıxmış və 126 qolla yadda qalmışdır. Sonradan oyuna daxil olaraq vurduğu qollara görə "super ehtiyat" ləqəbi ilə də tanınır. UEFA Çempionlar Liqasının 1998/99 mövsümünün finalında Almaniya təmsilçisi "Bayern Münhen"ə qarşı oyunda görüşün əsas vaxtına əlavə olunmuş sonuncu dəqiqədə vurduğu qol Sulşerin ən məşhur qolu olaraq yaddaşlarda qalmışdır. Məhz həmin qol sayəsində "Mançester Yunayted" tarixində ikinci dəfə bu turnirin qalibi olmuşdu.
Sulşer 2007-ci ildə dizindən aldığı zədə nəticəsində peşəkar futbolçu karyerasını bitirdiyini açıqlamışdır. Buna baxmayaraq, o, "Mançester Yunayted"də məşqçi kimi fəaliyyətini davam etdirmişdir. Sulşer 2008-ci ildə klubun ehtiyat komandasının baş məşqçisi təyin olunmuşdur. 2011-ci ildə öz ölkəsi Norveçə qayıdan Sulşer burada "Molde" klubunun baş məşqçisi kimi bu kluba tarixində ilk dəfə iki mövsüm ard-arda ölkə çempionluğu qazandırmışdır.
Aida Balayeva
Aida Ğalım qızı Balayeva  — Qazaxıstan dövlət xadimi. Qazaxıstan Respublikasının İnformasiya və Sosial İnkişaf Naziri (4 may 2020-ci il tarixindən).
Bioqrafiyası
2000-ci ildə Abay adına Almatı Dövlət Universitetini rus dili və ədəbiyyatı müəllimi ixtisası ilə, 2007-ci ildə Qazaxıstan Milli Aqrar Universitetini hüquqşünaslıq ixtisası ilə bitirib.
2010-cu ildə sosioloji elmlər namizədi akademik adını müdafiə etdi, tezis mövzusu: "Qazaxıstan gəncliyinin etnik-dini identifikasiyası: sosioloji aspekt".
1994-2004-cü illərdə Qazaxıstan Respublikası İnformasiya və İctimai Saziş Nazirliyinin Almatı regional informasiya və ictimai razılıq şöbəsinin ictimai və siyasi proseslərin təhlili və əlaqələndirilməsi şöbəsinin aparıcı mütəxəssisi, Almatı şəhəri üçün məlumat şöbəsi.
2004-2006-cı illərdə — Almatı şəhərinin Daxili Siyasət Departamenti Direktorunun birinci müavini.
2006-2008-ci illərdə — Almatı şəhərinin Daxili Siyasət Departamentinin direktoru.
2008-2010-cu illərdə — Astana şəhərinin daxili siyasət departamentinin direktoru, daxili siyasət şöbəsinin müdiri.
2010-cu ilin fevralından 2014-cü ilin dekabrına qədər — Astana şəhəri müavini.
30 dekabr 2014-cü ildən 2019-cu ilin iyul ayına qədər — Qazaxıstan Respublikası Prezidenti Administrasiyasının Daxili siyasət şöbəsinin müdiri.
22 iyul 2019 - 4 may 2020 - Qazaxıstan Respublikası Prezidentinin köməkçisi - Qazaxıstan Respublikası Prezidenti Administrasiyasının müraciətlərinə baxılmasına nəzarət şöbəsinin müdiri.
4 may 2020-ci ildən — Qazaxıstan Respublikasının İnformasiya və Sosial İnkişaf Naziri.
30 iyun 2020-ci ildə Facebook-da de-fakto senzuranın tətbiq olunmasını təklif etdi - “O telekanalı da daxil olmaqla Qazaxıstandakı bütün televiziya kanallarının rəhbərliyi üçün oxşar məzmunlu televiziya proqramlarının yayımlanmasının qarşısını almağı vacib hesab edirəm. Qazaxıstan Respublikasının beynəlxalq məsələlərdə mövqelərinin yanlış yozulmasının qarşısını almaq üçün ”.
Balayeva 2010-cu ilin fevralından 2014-cü ilin dekabrına qədər Astana bələdiyyə sədrinin müavinidir.
30 dekabr 2014-cü ildən 2019-cu ilin iyul ayına qədər Qazaxıstan Prezidenti Administrasiyasının Daxili siyasət şöbəsinin müdiri vəzifəsində çalışıb.
Balayeva 22 iyul 2019-cu il tarixində Qazaxıstan Prezidentinin köməkçisi Müraciətlərə baxılmasına nəzarət ofisinin rəhbəri təyin edildi.
Vakker mükafatı
Wakker Mükafatı, İsveçrə İrs Cəmiyyətinin memarlıq irsinin inkişafı və qorunması üçün İsveçrədəki bələdiyyələrə verdiyi illik mükafatdır.
NGC 3595
NGC 3595, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. E-S0 tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Friqana
Friqana - əsasən Aralıq dənizi ölkələrində yayılmış efemerlər olan kserofit tikanlı kol və yarımkollardan ibarət şiblək qrupudur.
Ümumi məlumat
Azərbaycan respublikası üçün friqana xarakterik deyildir. Lakin dağətəyi zonada bitki örtüyünün məhv olması, yamaclarda hədsiz mal-qara otarılması nəticəsində friqana tipli şibləklər yaranır. Belə bitki qruplaşması əsasən arid meşələrin antropogen deqradasiyasının son mərhələsi sayılır. O, seyrək bozqır və yarımsəhra ot bitkisi fonunda tək-tək və qrup halında açılıq, gəvən, pallas murdarçasından ibarət olur, bəzən orda-burda ardıc, dağdağan, iydəyarpaq armud və saqqızağacına da təsadüf edilir.
Takahe
Takahe — Uça bilməyən bir quş növüdür. Yeni Zelandiyadan başqa dünyanın heç bir yerində rast gəlmək mümkün deyil. Ətinə görə Avropalılar tərəfindən çox ovlandığı üçün XVIII əsrdə nəsli tükənmişdir.
Nəslinin 200 ildir tükənmiş olduğu düşünülürdü. Ancaq Yeni Zelandiyanın Cənub adasında yerləşən Murchison dağlarında qayalıq bir bölgədə yaşadığı aydın oldu. Bu quşların çəkisi 4 kq, boyu isə 65 sm olur. Yer üzərində təxminən 200 ədəd olduğu təxmin edilir.
Massikot
Massikot — mineral, β - PbO.
Haqqında
Massikot - rombik. Kristal­ları (süni) lövhəvari. Ayrılması {100} və {010} üzrə mükəmməl, {110} üzrə qeyri-mükəm­məl. Aqreqat: torpaqvari, pulcuqvari. Rəngi bozumtul-sarı, qırmızımtıl. Parıltısı yağlı, tutqunadək. Sərtliyi 2. Xüsusi çəkisi 9,56. Kristalları əyilgən, lakin elastik deyil. Oksidləşmə zonasında hötit, serussit, limonit, sürmə oksidləri ilə birgə.
Şimali Makedoniyanın bayraqları
Bu Şimali Makedoniya ərazisində və ya etnik makedoniyalılar tərəfindən istifadə edilən və ya bu gün də mövcud olan bayraqların siyahısıdır.
İntiqam Mənsimli
İntiqam Rövşən oğlu Mənsimli (5 iyun 1998; Kəngərli, Tərtər rayonu, Azərbaycan — 17 oktyabr 2020; Talış, Tərtər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı və hərbi xidməti
İntiqam Mənsimli 5 iyun 1998-ci ildə Tərtər rayonunun Kəngərli kəndində anadan olmuşdur. O, bir müddət Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu olmuşdur.
2020-ci ilin 14 iyul tarixində Tovuz döyüşləri zamanı general-mayor Polad Həşimovun şəhid olmasından sonra səfərbərlik başlamış, İntiqam Mənsimli səfərbər olunmuşdur. 21 sentyabr 2020-ci ildə hərbi təlim toplantılarına çağırılmışdır.
Azərbaycan Ordusunun əsgəri olan İntiqam Mənsimli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Suqovuşanın azadlığı uğrunda gedən döyüşlərdə vuruşmuşdur. İntiqam Mənsimli 17 oktyabr 2020-ci ildə Tərtər rayonunun Talış kəndi istiqamətində döyüş tapşırığının yerinə yetirilməsi zamanı həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən İntiqam Mənsimli ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən İntiqam Mənsimli ölümündən sonra "Cəsur döyüşçü" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən İntiqam Mənsimli ölümündən sonra "Suqovuşanın azad olunmasına görə" medalı ilə təltif edildi.
İstinadlar
<references group="" responsive="1">
Avey (dağ)
Avey dağı — Azərbaycanın Qazax rayonu ərazisində yerləşən Kiçik Qafqaz dağlarındakı zirvələrdən biri, ağ bozumtul dağ silsiləsidir.
Daş Salahlı kəndindən 12 km aralıqdadır. Buralarda hələ paleolit dövrünə aid insan fəaliyyətinin izləri var. İbtidai görkəmli qayadaca çapılan məbədlər, 30-a qədər süni mağara aşkar edilmişdir. Dağın başında qədim alban məbədi var. Cəbhə xəttinə yaxın olduğundan zirvəsinə hazırda giriş məhduddur.
Avey sözünün mənası
Avey sözünün özü də təxmin etməyə imkan verir ki, albanların Ay məbədi burada olub. Toponim Ay evi kimi açıqlanır – Avey-Ayev. Ümumən türklərdə Aya sitayiş qədim dövrlərdən bəri geniş yayılıb. Qədim türklərdə "Ay Tənqri" (Ay Allahı) ifadəsi olub. Avey dağının özündə və ətrafında abidələr çoxdur. Təsadüfi deyil ki, respublika hökumətinin 22 fevral 1989-cı il tarixli qərarı ilə Avey dövlət tarix-mədəniyyət qoruğu yaradılmışdır.
İstiqamət sükanı
right|200px|thumb|Təyyarə modelin yellənməsi
İstiqamət sükanı — quyruq lələkində yerləşən və təyyarənin normal oxa nisbətən idarə olunması üçün nəzərdə tutulan təyyarə idarəetmə orqanı (yəni, istiqamət sükanın köməyi ilə yellənmənin bucağı dəyişir).
Kilə bərkidilən hərəkətli müstəvidir.
İstiqamət sükanına təsir pilotun kabinəsində yerləşən pedalları basmaqla həyata keçirilir.
Ağır magistral avialaynerlərdə istiqamət sükanı, əsasən, qaçış və yüyürmə zamanı kursun düzəldilməsi üçün istifadə olunur.
Pioner evi (Taqanroq)
Pioner evi — Taqanroq şəhərində mövcud olmuş və 1991-ci ilə qədər fəaliyyət göstərmişdir.
Tarixi
Taqanroqda pioner təşkilatı 9 aprel 1923-cü ildə 10 nömrəli məktəbdə təşkil edilmişdir.
Bitki ekologiyası
thumb|300px|right|Dieqo Qarsiyada tropik bitki icması thumb|Parker—3 Mərhələli Metodundan istifadə edərək Torpaq Sahəsinin Monitorinqi, Okanaqan, Vaşinqton, 2002 Bitki ekologiyası — ekologiyanın bitki orqanizmləri, eləcə də bitkilər və onların ətraf mühiti arasında qarşılıqlı asılılıq və əlaqəni öyrənən elm sahəsi.
Bitki ekologiyasına misal olaraq Şimali Amerikada mülayim yarpaqlı meşələrin yayılması, quraqlığın və ya daşqının bitkilərin sağ qalmasına təsiri, səhra bitkilərinin su uğrunda mübarizəsi və ya otlayan heyvan sürülərinin otlaqların tərkibinə təsiri göstərilə bilər.
Bitki növləri
Yer kürəsinin əsas bitki növləri O.V. Arçibold tərəfindən təqdim edilmişdir: Arçibold 11 əsas bitki növü ayırmışdır:
Bitki və bitki örtüyünün tədqiqi onların formasına görə mürəkkəbdir. Birincisi, bitkilərin əksəriyyəti torpaqda kök salır, bu da qida maddələrinin qəbulunu və növlərin qarşılıqlı təsirini müşahidə etmək və ölçməyi çətinləşdirir. İkincisi, bitkilər çox vaxt vegetativ yolla çoxalır və müxtəlif bitkiləri ayırd etməyi çətinləşdirir. Əslində fərd anlayışının özü şübhəlidir, çünki hətta bir ağac da əlaqəli meristemlərin böyük toplusu kimi qəbul edilə bilər.
Nəticə etibarı ilə bitki ekologiyası və heyvan ekologiyası çoxalma, yayılma və qarşılıqlılıq kimi proseslərlə bağlı problemlərə müxtəlif yollarla yanaşır. Bəzi bitki ekoloqları populyasiya ekologiyasına diqqət yetirərək bitki populyasiyalarına heyvan populyasiyaları kimi yanaşmaq cəhdlərinə çox diqqət yetirirlər. Bir çox digər ekoloqlar hesab edirlər ki, müəyyən elmi problemləri həll etmək üçün əhali ekologiyasından istifadə etmək faydalı olsa da, bitkilər ekoloqlardan problemə, miqyaya və vəziyyətə uyğun olan çoxsaylı perspektivlərlə işləməyi tələb edir.
Fotosintez
Bitkiləri müəyyən edən xüsusiyyətlərdən biri də fotosintezdir. Fotosintez bitki həyatı üçün vacib olan qlükoza və oksigeni yaratmaq üçün kimyəvi reaksiyalar prosesidir.
Andrey Mordviçev
Həyatı
Andrey Mordviçev 14 yanvar 1976-cı ildə doğulub.
Bitki ekologiyası
Tarixi
Bitki ekologiyasının ən mühüm aspektlərindən biri təxminən 2 milyard il əvvəl baş vermiş Yerin oksigenli atmosferinin yaradılmasında bitkilərin roludur. Böyük miqdarda dəmir oksidi olan səciyyəvi çöküntü süxurlarının zolaqlı dəmir birləşmələrinin çökməsi ilə tarixlənə bilər.
Andrey Mordviçev
Həyatı
Andrey Mordviçev 18 mart 2022-ci ildə Çernobayevka aerodromunda həlak olub.
Bitki ekologiyası
Tarixi
Bitki ekologiyasına dair ilk klassik kitablardan biri J.E. Ueaver və F.E. Klements tərəfindən yazılmışdır. Kitab geniş şəkildə bitki icmalarından, xüsusən də rəqabət kimi qüvvələrin və ardıcıllıq kimi proseslərin əhəmiyyətindən bəhs edir. Ekologiya termininin özü alman bioloqu Ernst Hekkel tərəfindən yaradılmışdır.
Bitki ekologiyasını, həmçinin bitki ekofiziologiyası, bitki populyasiyası ekologiyası, icma ekologiyası, ekosistem ekologiyası, landşaft ekologiyası və biosfer ekologiyası da daxil olmaqla təşkilat səviyyələrinə bölmək olar.
Paylanması
thumb|500px|right|Dünya biomları dominant bitki növünə əsaslanır. Bitki paylanması tarixi faktorların, ekofiziologiyanın və biotik qarşılıqlı təsirlərin birləşməsi ilə müəyyən edilir. Müəyyən bir ərazidə mövcud ola biləcək növlərin diapazonu tarixi təsadüflə məhdudlaşır. Bir növ özünü göstərmək üçün ya hansısa ərazidə təkamül keçirməli, ya da orada məskunlaşmalıdır (ya təbii, ya da insan fəaliyyəti nəticəsində), yerli olaraq nəsli kəsilməməlidir. Yerli olaraq mövcud olan növlər toplusu daha da mövcud ekoloji şəraitdə sağ qalmaq üçün fizioloji uyğunlaşmalara malik olanlarla məhdudlaşır. Bu qrup daha sonra digər növlərlə qarşılıqlı əlaqədə formalaşır.